Surya Majapahit

An Surya Majapahit (Kawi: ꦯꦸꦂꦪꦩꦗꦥꦲꦶꦠ꧀, Sanskrit: मजपहितस्य सूर्य) (Surya kan Majapahit) iyo an emblema na komun na manonompongan sa mga ruins na igwa nin petsa na gikan kaidtong panahon nin Majapahit. An emblema kolum na kinua an porma kan saldang na may walong punto na bilogan na parte sa tahaw naglaladawan kan mga diedad na Hindu. An emblema posibleng kinua an porma kan sarong kosmolohikal na diagramo na pinalibutan kan tipikal na sinag kan saldang, o sarong simpleng sirkulo a may tipikal na may mga sinag kan saldang. Huli sa popularidad kan emblema na Surya durante kan panahon kan Majapahit, sinuhirir na posibleng nagsirbi iyan bilang simbolong imperyal kan imperyong Majapahit.

Mga diedad na Hindu
An pinakakomun na pagladawan sa Surya Majapahit kompwesto nin mga imahen kan siyam na diedad asin walong sinag kan saldang.
An matalimon na tahaw kan saldang naglaladawan kan siyam na mga Hindu Gods pig-apod na Dewata Nawa Sanga. An mayor na mga dios sa tahaw nakapakarhay sa walong kardinal na punto sa palibot ni Shiva sa tahaw. An pagkapakarhay iyo an:
Tahaw: Shiva
Subangan: Isvara
Solnopan: Mahadeva
Amihanan: Vishnu
Habagatan: Brahma
Amihanan-subangan: Sambhu
Amihanan-solnopan: Sangkara/shankara
Habagatan-subangan: Mahesora
Habagatan-solnopan: Rudra

An walo pang diedad namomogtak sa panluwas na rim kan saldang, pigsimbolisar kan walong nagkikintab na sinag kan saldang:
Subangan: Indra
Solnopan: Varuna
Amihanan: Kubera
Habagatan: Yama
Amihanan-subangan: Isana
Amihanan-solnopan: Vayu
Habagatan-subangan: Agni
Habagatan-solnopan: Nirṛti

Toltolan